
Narvas Kangelaste prospekt T5 asuva maa-ala osade
tasuta kasutusse andmine (KÜ Kangelaste 25)

1. ASJAOLUD JA MENETLUSE KÄIK

Narva Linnavalitsuse Linnavara- ja Majandusametile saabus KORTERIÜHISTU Kangelaste 25, registrikood  80175216,  taotlus, milles palutakse anda tasuta kasutusse Narva linnale kuuluva Kangelaste prospekt T5 (katastritunnus 51104:003:0060, sihtotstarve transpordimaa 100%) maa-ala kaks osa, kumbki pinnaga 360 m2, parkimise korraldamiseks. 
KÜ Kangelaste 25 kohustub tagama kasutusse taotletavate maa-ala osade heakorra.  
KÜ Kangelaste 25 taotlust arutati Narva Linnavalitsuse linnavarakomisjoni koosolekul 03.10.2012. a (protokoll nr 11) ning otsustati:
1. Soovitada anda KÜ-le Kangelaste 25, registrikood 80175216, avalikku enampakkumist korraldamata määramata ajaks tasuta kasutusse Narvas Kangelaste prospekt T5 (katastritunnus 51104:003:0060) asuva maa-ala kaks osa, kumbki pinnaga 360 m2, parkimise korraldamiseks.

2. Narva Linnavalitsuse Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka Kord) punkti 5.1.3 alapunkti b) alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. 

Korra punktide 46, 46.4, 7.2.6 (muudetud Narva Linnavolikogu 29.01.2009 määrusega nr 2)  alusel avaliku enampakkumiseta või eelläbirääkimistega pakkumiseta võib anda kasutusse linnavara - linna omandis olevad maa-alad, mis antakse kasutusse korteriühistule või korteriomanike ühisusele parkimisplatsi korraldamiseks. 

Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (alapunkt 5.1.3; b) alusel. 

Vastavalt Korra punktides 7.2, 7.2.6 sätestatu alusel võib linnavara korteriühistule või korteriomanike ühisusele määramata ajaks tasuta kasutusse anda linnavalitsuse korraldusega.
Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Linnavara- ja Majandusamet, kes on Kangelaste prospekt T5 asuva maa-ala bilansiline valdaja.

Korra punkti 55 alusel tuleb linnavara tasuta kasutusse andmise kohta avaldada kuulutus kohalikus ajalehes.

2. ÕIGUSLIKUD ALUSED

Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 29.01.2009 määrusega nr 2)  (edaspidi ka Kord) punktides 7.2 ja 7.2.6 sätestatu alusel võib linnavara korteriühistule või korteriomanike ühisusele määramata ajaks tasuta kasutusse anda linnavalitsuse korraldusega. 

3.  OTSUS

3.1. Anda KÜ-le Kangelaste 25, registrikood  80175216, määramata ajaks tasuta kasutusse Narvas Kangelaste prospekt T5  asuva maa-ala (katastritunnus 51104:001:0068) kaks osa, kumbki pinnaga 360 m2, parkimise korraldamiseks.

3.2. Narva Linnavalitsuse Linnavara- ja Majandusametil sõlmida KÜ-ga Kangelaste 25 punktis 3.1 nimetatud maa-ala tasuta kasutusleping.

3.3. Narva Linnavalitsuse Linnavara- ja Majandusametil avaldada kuulutus vara tasuta kasutusse andmise kohta kohalikus ajalehes.

4.  RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks KÜ-le Kangelaste 25.
4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

